“Dehqonobod kaliyli oʻgʻit zavodining ishlab chiqarish quvvatini kengaytirish (II-bosqich)” investitsion loyihasi doirasida kon qazish kompleksi qurilishini tugallash chora-tadbirlari toʻgʻrisida
(resolution, 2019-04-04)

“Dehqonobod kaliyli oʻgʻitlar zavodining ishlab chiqarish quvvatlarini kengaytirish (II bosqich)” investitsiya loyihasi doirasida “Dehqonobod kaliyli oʻgʻitlar zavodi” unitar korxonasining kon qazish kompleksi obyektlarida ishlar kompleksini toʻliq yakunlashni taʼminlash maqsadida Vazirlar Mahkamasi qaror qiladi: 1. Qayd etilsinki, “Oʻzkimyosanoat” AJ rahbariyati tomonidan “Dehqonobod kaliyli oʻgʻitlar zavodining ishlab chiqarish quvvatlarini kengaytirish (II bosqich)” investitsiya loyihasini (keyingi oʻrinlarda — loyiha) amalga oshirish ishlari yetarli darajada muvofiqlashtirilmaganligi sababli konchilik kompleksi obektlari, shu jumladan yuk osma dor yoʻli qurilishi toʻliq hajmda tugallanmagan. 2. “Oʻzkimyosanoat” AJ raisi A. Abdullayevga, “Dehqonobod kaliyli oʻgʻitlar zavodi” unitar korxonasi direktori X. Shermatovga “Dehqonobod kaliyli oʻgʻitlar zavodining ishlab chiqarish quvvatlarini kengaytirish (II bosqich)” investitssiya loyihasini yakunlashda yoʻl qoʻyilgan qoloqliklar koʻrsatib oʻtilsin. 3. Oʻzbekiston Respublikasi Prezidentining “Dehqonobod kaliyli oʻgʻitlar zavodining ishlab chiqarish quvvatlarini kengaytirish (II bosqich)” investitssiya loyihasini amalga oshirish chora-tadbirlari toʻgʻrisida” 2011-yil 17-noyabrdagi PQ-1642-son qaroriga muvofiq: “CITIC International Cooperation Co. Ltd.” (XXR) yiliga 400 ming tonna kaliyli oʻgʻit ishlab chiqarish boʻyicha qayta ishlash majmuasini sinovdan oʻtkazish va foydalanishga topshirish bilan qurilish-montaj ishlari yakunlandi, texnologik uskunalar montaj qilindi; “ZUMK-Injiniring” kompaniyasi (Rossiya) tomonidan Tyubegatan konida kon qazish kompleksining yer osti qazish ishlari bajarildi va yer usti obektlari qurildi, yuk osma kanat yoʻlining liniya tayanchlari, tashqi elektr taʼminoti metall va temir-beton tayanchlarining asosiy qismi yetkazib berildi va montaj qilindi, podstansiyada transformator oʻrnatildi; “Dehqonobod kaliyli oʻgʻitlar zavodi” unitar korxonasi va “ZUMK-Injiniring” kompaniyasi (Rossiya) oʻrtasida qoʻshimcha bitim tuzildi va shartnoma boʻyicha qoldiq ishlarni 365 kun ichida yakunlashni nazarda tutuvchi dastur — “yoʻl xaritasi” kelishildi, ular loyiha doirasida Oʻzbekiston Respublikasi Tiklanish va taraqqiyot jamgʻarmasi kreditining oʻzlashtirilmagan summasi hisobidan moliyalashtiriladi. 4. Shaxsan quyidagilarga masʼuliyat yuklansin: Oʻzbekiston Respublikasi Vazirlar Mahkamasining Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari kompleksi rahbari Gʻ. Ibragimov zimmasiga — kon-qazib olish kompleksi obektlari qurilishini belgilangan muddatda tugallashda aloqador vazirliklar, idoralar va boshqa tashkilotlarning samarali ishini muvofiqlashtirish; “Oʻzkimyosanoat” AJ boshqaruvi raisi A. Abdullayev, “Dehqonobod kaliyli oʻgʻitlar zavodi” unitar korxonasi direktori X. Shermatovga — “ZUMK-Injiniring” kompaniyasi (Rossiya) bilan birgalikda 2022-yil 1-yanvarga qadar konchilik kompleksi obektlarini foydalanishga topshirishni taʼminlash; “Davarxitektqurilish” qoʻmitasi raisining oʻrinbosari K. Toʻlaganov zimmasiga — konchilik kompleksi obektlari qurilishining borishi ustidan qatʼiy nazorat oʻrnatish va loyiha doirasida qurilish-montaj ishlarining bajarilishi sifati ustidan davlat arxitektura-qurilish nazoratini amalga oshirish yuzasidan shaxsiy javobgarlik yuklansin. 5. “Oʻzsanoatqurilishbank” ATB (A. Mirsoatov) va Oʻzbekiston Respublikasi Tiklanish va taraqqiyot jamgʻarmasi (Sh. Vafayev) loyihani amalga oshirish doirasida: berilgan kredit mablagʻlari hisobiga kon-qazib olish kompleksi obektlarini qurish ishlari moliyalashtirilishini taʼminlasin; mablagʻlardan faqat togʻ-kon kompleksi obektlarini qurish uchun ishlarni moliyalashtirishga va tovarlar yetkazib berishga maqsadli foydalanilishi ustidan nazorat oʻrnatsinlar. 6. “Dehqonobod kaliyli oʻgʻitlar zavodi” unitar korxonasi, “ZUMK-Injiniring” kompaniyasi (Rossiya) va uning doimiy muassasasi tomonidan olib kelinadigan, Oʻzbekiston Respublikasida ishlab chiqarilmaydigan materiallar, uskunalar, ehtiyot qismlar, loyiha va texnik hujjatlar 2022-yil 1-yanvarga qadar bojxona toʻlovlaridan (bojxona yigʻimlaridan tashqari), shuningdek, “ZUMK-Injiniring” kompaniyasi (Rossiya) va uning doimiy muassasasi tomonidan belgilangan tartibda tasdiqlanadigan roʻyxatlar boʻyicha vaqtincha olib kelinadigan uskunalar, butlovchi buyumlar, maxsus texnika, mashina va mexanizmlar davriy bojxona toʻlovlaridan ozod etilsin. 7. Oʻzbekiston Respublikasi Davlat bojxona qoʻmitasi (M. Toxiriy) ikki oy muddatda “CITIC International Cooperation Co. Ltd.” (XXR) va “ZUMK-Injiniring” (Rossiya) kompaniyalari tomonidan loyihani amalga oshirish doirasida bojxona toʻlovlarini toʻlashdan (bojxona rasmiylashtiruvi yigʻimlaridan tashqari) “erkin muomalaga chiqarish (import)” bojxona rejimiga eksport bojxona yuk deklaratssiyalari, sertifikatlar va ruxsatnomalarni taqdim etmasdan, shuningdek, vakolatli organlarda kontraktlarga qoʻshimcha bitimlarni ekspertizadan oʻtkazmasdan, ilovaga muvofiq roʻyxat boʻyicha. 8. Oʻzbekiston Respublikasi Ichki ishlar vazirligi (A. Azizov) “Oʻzkimyosanoat” AJ (A. Abdullayev) buyurtmanomalariga binoan koʻrsatib oʻtilgan loyihani amalga oshirishda ishtirok etadigan xorijiy mutaxassislarga davlat boji toʻlamasdan koʻp martalik kirish vizalari berilishini va ularning muddati uzaytirilishini, shuningdek, ularning vaqtincha yashash joyida vaqtincha roʻyxatdan oʻtkazilishini va vaqtincha roʻyxatdan oʻtkazish muddati uzaytirilishini belgilangan tartibda taʼminlasin. 9. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov, Oʻzbekiston Respublikasi Investitssiyalar boʻyicha davlat qoʻmitasi raisi A.I. Axmedxodjayev, “Oʻzkimyosanoat” AJ raisi A.A. Abdullayev zimmasiga yuklansin.